Hierdie artikel behoort skoongemaak te word, omdat die bewoording nie voldoen aan 'n Neutrale Standpunt nie; die neutraliteit van die artikel is wel nie noodwendig in dispuut nie. Die Skoleondersteuningsentrum (SOS) is ’n privaat opleidingsinstansie gefokus op die professionele en persoonlike ontwikkeling van onderwysers in Suid-Afrika, die beskerming van Afrikaanse skole se regte en die ontwikkeling van oplossings vir probleme wat onderwys as ’n geheel in die gesig staar. Die SOS het aanvanklik in 2015 ontstaan as deel van die Solidariteit Helpende Hand, maar is sedert 2018 ’n onafhanklike instelling as deel van die groter Solidariteit Beweging. Die organisasie streef daarna om deur moderne tegnologie oplossings te vind vir voortgesette, bekostigbare, wêreldgehalte onderrig in Afrikaans. Die SOS bestaan uit drie afdelings wat fokus op die ondersteuning van Afrikaanse skole. SOS: Opleiding sorg vir die professionele ontwikkeling van onderwysers en beskik tans oor vakverenigings vir: Wiskunde Afrikaans Huistaal Handelsvakke Robotika Fisiese Wetenskap Grondslagfase Sport Leierskap In 2020 word twee bykomende vakverenigings bygevoeg: Algemene onderwysers Sosiale Wetenskap SOS: Ontwikkeling fokus hoofsaaklik op die instandhouding van bestaande Afrikaanse skole.